**2023. 07. 03. – 2023. 08. 18. MOLNÁR NYÁRI NAPKÖZIS TÁBOR**

**Tisztelt Szülők!**

Ebben az évben is megnyílik a nyári napközis tábor a Belső és Középső Ferencváros közoktatási intézmények tanulói számára Természetesen megfelelő egészségügyi óvintézkedések mellett.

**Tábor helyszíne:** Molnár Ferenc Kéttannyelvű Általános Iskola 1095 Budapest, Mester utca 19.

Első ebéd befizetés 2023. június 27. keddig, átutalással vagy bankban történő befizetéssel.

BANKSZÁMLASZÁM: 10401196-00029014-00000000 K&H Bank:

Közlemény: gyermek neve, osztály, befizetési időszak, iskola (MOLNÁR Nyári tábor )

Kedvezményezett: Ferencvárosi Intézményüzemeltetési Központ

További hetek befizetési napja: mindig a táborozást megelőző hét keddi nap átutalással vagy banki befizetéssel fent megadott számlaszámra.

Csak befizetett gyermek mehet a táborba! Kintről ebédet nem lehet behozni, csak akinek külön engedélye van arra, hogy betegsége vagy allergiája miatt az otthoni ételt fogyaszthatja csak el.

Természetesen egyénileg tízóraira, uzsonnára mindenki hozhat magával szendvicset, édességet vagy innivalót.

Attól, hogy valaki ingyenes, még nincs automatikusan befizetve, tehát térítésmentesség esetén is jelezni kell az igényt minden hét keddjéig emailben, sms-ben vagy bedobva az iskolában található postaládába.

Étkezés lemondás rendje: a táborozást megelőző nap reggel 9:00 óráig a 06-30-418-3167 számon SMS-ben vagy email-ben a molnar@etkezes09.hu címre.

Pénztáros: Sutákné Harsányi Andrea

Az első alkalommal, amikor gyermekét hozza a táborba, a következő dolgokra kell figyelnie!

- A gyermekét nem kisérheti be a terembe, a szülők csak a kapuig jöhetnek!

- Ugyanez vonatkozik a gyermekek elvitelénél is. A kapuban lesz két ügyeletes gyerek, akik szólnak az Ön gyermekének

- Az első nap a kért dokumentumok a gyermekénél legyenek, akik leadják a felügyelő tanárnak.

Jelentkezési lap – ezt előzetesen 2023. június 13-ig a tabor@uzemeltetes09.hu

címre kell beszkennelve elküldeni!

Adatkezelési nyilatkozat

Szülői nyilatkozat a gyermek egészségi állapotáról

SZÜLŐI HOZZÁJÁRULÁSI NYILATKOZAT - képmás és hangfelvétel készítéséhez és felhasználásához

Szülői nyilatkozat a tábor területének elhagyásáról.

Az összes dokumentumot megtalálják a Molnár Ferenc Kéttannyelvű Általános Iskola 1095 Budapest, Mester utca 19. honlapján, <https://www.mofe.hu/>, vagy a saját iskolájuk honlapján is.

A portán is lesz minden dokumentumból néhány példány, amit ott helyben is ki tudnak tölteni!

Ha valaki kihagy egy-két napot vagy hetet, akkor amikor újra jön a táborba, a „Szülői nyilatkozatot a gyermek egészségi állapotáról”, minden egyes alkalommal kötelező újra beadni!

Gyülekezés naponta reggel 8.15 óráig. Utána lesz a reggeli!

A tábor foglalkozásai 16.00 óráig tartanak. Ügyeletet reggel 7.00-8.00 óra között, délután 16.00-17.00 óráig biztosítunk.

Kiemelten fontosnak tartjuk, hogy a gyerekek és a tanárok maximálisan védettek legyenek az esetleges fertőzésekkel szemben. A tábor szervezői ennek érdekében előzetesen kidolgozzák legbiztonságosabb a táboroztatás szabályait és feltételeit.

Az elsődleges és legfontosabb megelőző intézkedés, hogy az intézményekbe kizárólag egészséges, tüneteket nem mutató, gyermek jöhet.

- Kiemelt figyelmet kell fordítani a gyermekek személyi higiénéjének betartatására, melynek központi

eleme a gyakori, alapos szappanos kézmosás, kézfertőtlenítés. Kérjük a kedves Szülőket, hogy gyermekeiknek tanítsák meg az úgynevezett köhögési etikettet: papír zsebkendő használata köhögéskor, tüsszentéskor, a használt zsebkendőt ki kell dobni, majd kezet kell mosni. Javasoljuk továbbá, hogy a köhögési etikett magas szintű betarthatósága érdekében gondoskodjanak a megfelelő mennyiségű papír zsebkendő folyamatos rendelkezésre állásáról.

- A legtöbb foglalkozás az iskola udvarán lesz, természetesen, ha az idő engedi.

- A szociális helységekben biztosítjuk a szappanos kézmosást, melyet vírusölő hatású kézfertőtlenítési

lehetőséggel egészítjük ki. Kéztörlésre papírtörlőket használunk.

- Amennyiben egy gyermeknél fertőzés tüneteit észleljük, haladéktalanul elkülönítjük, s egyúttal

értesítjük a szülőt is, akinek azonnal el kell az intézményből vinni gyermekét.

Törőcsik Judit

szervező

06-30-4075375